Hy staan tereg vir die moord op sy vrou, Susan, wat die naweek van 24 Julie 2016 by die Spier-landgoed dood is.
Hy word ook daarvan aangekla dat hy die toneel gemanipuleer het om dit te laat lyk asof Susan haar eie lewe geneem het.
Regter Salie-Hlophe sê daar is toe gevra dat Rohde ses weke se behandeling nodig het, maar toe sy die saak in die hof geopper het dat sy hom dan sou moes verwys vir observasie deur die staat, het sy houding verander.
Hy het toe baie gou herstel en het selfs die kliniek verlaat voor die datum wat deur die regter gestel is.
Sy sê die status van Rohde het nou verander. Hy is skuldig bevind en is nou 'n misdadiger wat skuldig bevind is.
Rohde wou 'n hofbevel gehad het toe hy by 'n kliniek behandel is, dat hy op daardie dag hof toe moes kom.
Sy dokter het nie toe gesê dat Rohde nie in staat was om by die hof te wees nie, maar dat hy nie wou gaan nie.
Die regter sê sy gaan nie nou die kwessie van 'n moontlike aansoek om appèl toelaat nie, slegs die kwessies van Rohde se aansoek om op bortog vrygelaat te word.
Die hof verdaag op versoek van adv. Graham van der Spuy, Rohde se regsverteenwoordiger, vir 'n paar minute.